Talgat Tadžuddin

Talgat Safitš Tadzetdinov eli Talgat Tadžuddin (, , s. 12. lokakuuta 1948, Kazan, Neuvostoliitto) on tataaritaustainen venäläinen imaami, arvonimeltään sheikki al-Islam. Tadžuddin on toiminut muun muassa Venäjän valtion päämuftina ja muslimien henkisen keskushallinnon puheenjohtaja vuodesta 1992. Tadžuddinin on todettu olevan Venäjä-mielinen ja provosoiva hahmo maassa. Hän on tukenut vuoden 2022 hyökkäystä Ukrainaan.

Tadžuddin aloitti uskonnollisen kouluttautumisensa vuonna 1966 Uzbekistanin Poi Kalon -madrasassa, josta hän valmistui menestyksekkäästi vuonna 1973. Hänestä tuli historiallisen Märcanin moskeijan imaami vuonna 1978.

Tadžuddin on lukuisasti palkittu "uskontojen välisen rauhan ja harmonian vahvistamisesta".

Tadžuddin vieraili Suomen tataariyhteisön keskuudessa 1900-luvulla.

Julkisia lausuntoja 

Tadžuddin on ainakin kerran julkisesti tunnistautunut bulgaariksi väittäen, että tataarit ovat Volgan Bulgarian jälkeläisiä.

Helmikuussa 2006, yhdessä Venäjän ortodoksisen kirkon johtajien ja Moskovan hallinnon kanssa Tadžuddin protestoi aikomusta järjestää Pride-kulkue Moskovassa. Hän kehoitti Venäjän muslimeita yrittää estää kulkue jos sellainen järjestettäisiin.

Venäjän vuoden 2015 Syyrian sotaan liittymisen jälkeen Tadžuddin piti puheen Ufassa, jossa hän kertoi sanoneensa presidentti Vladimir Putinille muutama päivä aikaisemmin, että heidän pitäisi tehdä Syyrialle ja Israelille samoin mitä Krimille, viitaten sen vuoden 2014 miehitykseen. Venäjän presidentin lehdistösihteeri Dmitri Peskov kertoi jälkikäteen ettei ymmärtänyt mitä Tadžuddin tarkoitti, ja oletti sen olleen provosoiva vitsi.

Tadžuddin on tukenut vuoden 2022 Venäjän hyökkäystä Ukrainaan. Hän kutsui sitä "tarpeelliseksi toimenpiteeksi" ja syytti Ukrainan hallitusta sekä läntistä maailmaa "fasismin elyttämisestä ja yrityksestä järjestää Venäjän kansanmurha".

Tadžuddin tukee eurasianismia. Hän on todennut kansansa kuuluvan "ainutlaatuiseen sivilisaatioon", jonka muodostaa ortodoksisuus ja islam.

Lähteet 

Tataarit
Muslimisaarnaajat
Vuonna 1948 syntyneet
Elävät henkilöt